
ΠΡΟΕΔΡΙΚΑ ΔΙΑΤΑΓΜΑΤΑ 

273. Παράταση της προθεσμίας του αρ. 20 παρ. 1 του 

Νόμου 1091/1980 «περί διοικήσεως και διαχειρίσε- 
ως των Βακουφίων της Μουσουλμανικής Μειονό- 
τητος εις την Δυτικήν Θράκη και των περιουσιών 
αυτών». 1 

274. Όροι, προϋποθέσεις και διαδικασία χρηματοδό¬ 

τησης (επιχορήγησης ή συνδρομής) έργων και 
προγραμμάτων που υποβάλλονται από βιομηχα¬ 
νικές ή άλλες παραγωγικές μονάδες». 2 

275. Τροποποίηση διατάξεων του Π.Δ. 226/1993 «Ορ¬ 

γάνωση του Ελληνικού Οργανισμού Γάλακτος 
(ΕΛ.Ο.Γ.)» (Α' 92). 3 

ΑΠΟΦΑΣΕΙΣ 

Τροποποίηση της ΠΔ/ΤΕ 2258/2.11.1993, όπως ισχύει, 
σχετικά με τον καθορισμό πλαισίου λειτουργίας και 
εποπτείας των συνεταιριστικών τραπεζών. 4 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 273 
Παράταση της προθεσμίας του αρ. 20 παρ. 1 του Νόμου 
1091/1980 «περί διοικήσεως και διαχειρίσεως των Βα¬ 
κουφίων της Μουσουλμανικής Μειονότητος εις την 
Δυτικήν Θράκη και των περιουσιών αυτών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α) Τις διατάξεις του άρθρου 9 του Νόμου 1091/1980 
«περί διοικήσεως και διαχειρίσεως των Βακουφίων της 
Μουσουλμανικής Μειονότητας εις την Δυτικήν Θράκη και 
των περιουσιών αυτών» (ΦΕΚ Α' 267). 

β) Τις διατάξεις του άρθρου 4 παρ. 10 του Νόμου 
2240/1994 «Συμπλήρωση διατάξεων για τη Νομαρχιακή 
Αυτοδιοίκηση και άλλες διατάξεις» (ΦΕΚ Α' 153). 

γ) Τις διατάξειςτου Προεδρικού Διατάγματος υπ’ αριθ. 
91/1996 (ΦΕΚ Α' 74). 


δ) Το άρθρο 29Ατου Νόμου 1558/1985 (ΦΕΚ Α' 137) το 
οποίο προσετέθη με το άρθρο 27 του Νόμου 2081/1992 
(ΦΕΚ Α' 154) και αντικαταστάθηκε με το άρθρο 1 του Ν. 
2469/1997 (ΦΕΚΑ' 38). 

ε) Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του κρατι¬ 
κού προϋπολογισμού. 

στ) Την υπ’ αριθ. 394/1999 γνωμοδότηση του Συμβουλί¬ 
ου της Επικράτειας, μετά από πρόταση των Υπουργών 
Εξωτερικών, Εσωτερικών, Δημόσιας Διοίκησης και Απο¬ 
κέντρωσης, Οικονομικών και Εθνικής Παιδείας και Θρη¬ 
σκεύματος, αποφασίζουμε: 

Άρθρο 1 

1. Η προθεσμία που ορίζεται στην παράγραφο 1 του άρ¬ 
θρου 20 του Νόμου 1091/1980 παρατείνεται από τη λήξη 
της και για ένα έτος από τη δημοσίευση του παρόντος δια¬ 
τάγματος. 

2. Στην έννοια της παράτασης της προθεσμίας κατά την 
προηγούμενη παράγραφο περιλαμβάνεται και η άρση κά¬ 
θε συνέπειας που έχει επέλθει από την άπρακτη παρέ¬ 
λευση της αρχικής προθεσμίας που παρατείνεται με το 
παρόν διάταγμα. 

Άρθρο 2 

Η ισχύς των διατάξεων του άρθρου 5 του Νόμου 
1091/1980 αρχίζει από την εκπνοή της προθεσμίας του 
προηγούμενου άρθρου, δηλαδή από της παρελεύσεως 
ενός έτους από τη δημοσίευση του παρόντος διατάγματος. 

Άρθρο 3 

Για την ευρυθμότερη λειτουργία των Βακουφίων κατά 
την ως άνω ετήσια προθεσμία, ο Γ ενικός Γ ραμματεύς της 
Περιφερείας, όπου τούτο είναι αναγκαίο, συνιστά Διαχει¬ 
ριστικές Επιτροπές Μουσουλμανικής Περιουσίας ή διορί¬ 
ζει τυχόν ελλείποντα μέλη αυτών, κατόπιν γνωμοδοτήσε- 
ως του αρμοδίου Μουφτή. 

Στον Υπουργό Εξωτερικών αναθέτουμε την δημοσίευ¬ 
ση και εκτέλεση του παρόντος διατάγματος. 

Αθήνα, 30 Ιουνίου 2000 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΕΞΩΤΕΡΙΚΩΝ 

ΒΑΣΩ ΠΑΠΑΝΔΡΕΟΥ ΓΕΩΡΓΙΟΣ ΠΑΠΑΝΔΡΕΟΥ 

Όροι, προϋποθέσεις και διαδικασία χρηματοδότησης 
(επιχορήγησης ή συνδρομής) έργων και προγραμμά¬ 
των που υποβάλλονται από βιομηχανικές ή άλλες πα¬ 
ραγωγικές μονάδες» 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 5 παρ. 4 του Ν. 1514/85 
(ΦΕΚ 13/Α' /8.2.85) «Ανάπτυξη της επιστημονικής και τε¬ 
χνολογικής έρευνας». 

2. Τις διατάξεις του άρθρου 29Ατου Ν. 1558/85 (Α' 137) 
«Κυβέρνηση και Κυβερνητικά Όργανα», που προσετέθη 
με το άρθρο 27 του Ν.2081/92 (Α' 154). 

3. Το γεγονός ότι από τις διατάξεις του παρόντος δεν 
προκαλείται καμιά πρόσθετη δαπάνη. 

4. Την με αριθμό 393/2000 γνωμοδότηση του Συμβουλί¬ 
ου Επικράτειας. 

Ύστερα από πρόταση του Υπουργού Ανάπτυξης, απο¬ 
φασίζουμε: 

Άρθρο 1 

Δικαιούχοι χρηματοδότησης 

Βιομηχανικές επιχειρήσεις κι άλλες παραγωγικές μονά¬ 
δες φυσικών ή νομικών προσώπων οποιοσδήποτε φύσης 
και μορφήςτου ιδιωτικού ή του δημοσίου τομέα μπορούν, 
μετά από πρόσκληση εκδήλωσης ενδιαφέροντος της Γε¬ 
νικής Γραμματείας Έρευνας και Τεχνολογίας (ΓΓΕΤ), να 
υποβάλλουν προτάσεις για χρηματοδότηση (επιχορήγη¬ 
ση ή συνδρομή) αυτών από προγράμματα και άλλα χρη¬ 
ματοδοτικά σχήματα που διαχειρίζεται η ΓΓΕΤ. Σε κάθε 
πρόσκληση εκδήλωσης ενδιαφέροντος, που δημοσιεύε¬ 
ται σε δύο τουλάχιστον ημερήσιες εφημερίδες, καθορίζε¬ 
ται το είδος των εταιρειών που θα χρηματοδοτηθούν, αν 
θα συμμετέχει υπεργολάβος (με την έννοια που προσδιο¬ 
ρίζεται στο άρθρο 4 παρ. 2), οι επιστημονικοί τομείς που 
θα χρηματοδοτηθούν, το είδος και ο τρόπος καταβολής 
της χρηματοδότησης. 

Άρθρο 2 

Αίτηση χρηματοδότησης - Ποσοστό κάλυψης δαπανών. 

1. Οι προτάσεις των επιχειρήσεων μπορεί να αφορούν: 

α) στην πρόσληψη και απασχόληση ερευνητικού προ¬ 
σωπικού για τουλάχιστον 18 μήνες στην επιχείρηση για 
δραστηριότητες τεχνολογικής καινοτομίας, βελτίωσης 
της ποιότητας προϊόντων και υπηρεσιών ή βελτίωσης της 
παραγωγικής διαδικασίας. Ως ερευνητικό προσωπικό νο¬ 
ούνται οι τεχνικοί, απόφοιτοι μεταλυκειακής και τριτο¬ 
βάθμιας εκπαίδευσης και οι διδάκτορες. 

β) έργα ή προγράμματα έρευνας και τεχνολογικής ανά¬ 
πτυξης, που αποβλέπουν στην καινοτομία προϊόντος, 
υπηρεσίας και διαδικασίας παραγωγής, στην προτυπο¬ 
ποίηση, επίδειξη και δοκιμαστική χρήση νέων προϊόντων, 
υπηρεσιών ή εγκαταστάσεων, στην διερεύνηση των 
εμπορικών προοπτικών τους. Στην έννοια των καινοτο¬ 
μιών περιλαμβάνονται και ο σχεδιασμός, η κατασκευή 
βιομηχανικών πρωτοτύπων, βελτιωμένων ή νέων προϊό¬ 
ντων, η εκτέλεση δοκιμών πρωτοτύπου, η οργάνωση πα¬ 
ραγωγής και η διερεύνηση αγοράς για τη διάθεση των 


πρωτοτύπων και των προϊόντων και την παροχή των υπη¬ 
ρεσιών. 

2. Οι προτάσεις των επιχειρήσεων υποβάλλονται σε ει¬ 
δικά έντυπα που καταρτίζει η Γ ενική Γ ραμματεία Έρευ¬ 
νας και Τεχνολογίας, στο εξής αναφερόμενη ως ΓΓΕΤ και 
τα οποία συμπληρούμενα παρέχουν πληροφορίες για τα 
εξής: 

α) Οργανωτική καιχρήματο-οικονομική κατάσταση της 
επιχείρησης, σύντομο ιστορικό της εξέλιξης της, περι¬ 
γραφή των δραστηριοτήτων της, παραγόμενα προϊόντα 
και υπηρεσίες, εξαγωγικές επιδόσεις, παραγωγικά μέσα 
για έρευνα (προσωπικό, εξοπλισμός και κονδύλια), εμπο¬ 
ρική οργάνωση, απασχολούμενο προσωπικό, κατά ειδι¬ 
κότητα και εκπαιδευτικό επίπεδο. 

β) Σύντομη ανάλυση της σημερινής τεχνολογικής και 
εμπορικής θέσης της επιχείρησης, των προβλημάτων 
που οδηγούν στην ανάγκη πρόσληψης προσωπικού ή διε¬ 
νέργειας της προτεινόμενης έρευνας, των ενεργειών και 
των δαπανών που έχουν ήδη αναληφθεί από την επιχεί¬ 
ρηση (ή και από τους ανταγωνιστές της στο εσωτερικό και 
το εξωτερικό της χώρας) για την αντιμετώπιση των προ¬ 
βλημάτων. 

γ) Χρονοδιάγραμμα εκτέλεσης, χρηματοδότησης και 
προϋπολογισμός του έργου. 

Για την περίπτωση 1 (α) απαιτείται ακόμη, σχέδιο αξιο¬ 
ποίησης του προς πρόσληψη ερευνητικού προσωπικού. 

Για την περίπτωση 1 (β) απαιτούνται επιπλέον τα ακό¬ 
λουθα : 

αα) Αντικείμενο και στόχοι του προτεινόμενου έργου, 
περιγραφή της μεθόδου, στάδια εργασίας, «σαφή παρα¬ 
δοτέα», συνολικός χρόνος που θα διαρκέσει το έργο, κα¬ 
θώς και το νέο προσωπικό και ο εξοπλισμός, που θα απαι¬ 
τηθούν. 

ββ) Τρόποι οικονομικής και εμπορικής αξιοποίησης των 
αποτελεσμάτων τους, απαιτούμενοι πόροι για την αξιο¬ 
ποίηση και ενδεχομένη κατοχύρωση αυτών με διπλώματα 
ευρεσιτεχνίας. 

3. Από τους πόρους της ΓΓΕΤ μπορεί να καλύπτονται οι 
δαπάνες των ερευνητικών έργων ως εξής: 

α) Για αμοιβές του αναγκαίου για το έργο προσωπικού, 
που υπηρετεί στην επιχείρηση κατά την υποβολή της πρό¬ 
τασης από 25% μέχρι 35% του συνόλου της δαπάνης για 
κάθε άτομο (στη δαπάνη αυτή συμπεριλαμβανομένης κά¬ 
θε υποχρεωτικής κατά νόμο καταβολής από τον εργοδό¬ 
τη , όπως ασφαλιστικές εισφορές κτλ) και αναλογικά με το 
χρόνο απασχόλησής του στο συγκεκριμένο έργο ή πρό¬ 
γραμμα. 

β) Για αμοιβές νέου προσωπικού, που θα προσληφθεί 
με την έναρξη του προγράμματος ή έργου, για να εξυπη¬ 
ρετήσει αποκλειστικά τις ανάγκες αυτού, μέχρι 100% του 
συνόλου της προσδιοριζόμενης ως ανωτέρω δαπάνης, 
μειούμενο σταδιακά, κατά την εκτέλεση του έργου. 

γ) Γ ια αναλώσιμα από 30% μέχρι 60% του συνόλου της 
σχετικής δαπάνης. 

δ) Γ ια μηχανικό εξοπλισμό, όπου περιλαμβάνονται μη¬ 
χανήματα, όργανα, συσκευές, διατάξεις και εξαρτήματα 
αυτών που θα χρησιμοποιηθούν για την εξυπηρέτηση του 
έργου ή προγράμματος από 25% μέχρι 50% του συνόλου 
της σχετικής δαπάνης. 

ε) Για δαπάνες που απαιτούνται για να αξιοποιηθούν 
εμπορικώς ερευνητικά αποτελέσματα και νέες γνώσεις 
όπως τελειοποίηση προϊόντων, διατάξεων, μεθόδων, δια¬ 
δικασιών, αισθητικό και βιομηχανικό σχεδίασμά προϊό- 

ντος, κατοχύρωση πνευματικής ιδιοκτησίας στην Ελλάδα 
και το εξωτερικό, χρήση εμπειρογνωμόνων σε νομικά, οι¬ 
κονομικά και τεχνικά θέματα προστασίας της πνευματι¬ 
κής ιδιοκτησίας και διαπραγματεύσεων για την παραχώ¬ 
ρηση της εμπορικής της εκμετάλλευσης σε τρίτους, κα¬ 
θώς και για αγορά από τρίτους τεχνογνωσίας που 
χρειάζεται για την εκμετάλλευση, κατάρτιση επιχειρημα¬ 
τικών σχεδίων, μελετών αγοράς, μελετών μάρκετινγκ, 
χρηματοοικονομικών σχεδίων, συμμετοχή σε εκθέσεις, 
διαγωνισμούς, και οποιεσδήποτε δραστηριότητες προ¬ 
βολής και προώθησης, χρήση εμπειρογνωμόνων για επι¬ 
λογή και πρόσληψη προσωπικού, επιλογή τόπου και χώ¬ 
ρου εγκατάστασης, εξοπλισμού και μηχανημάτων από 
25% ως 50% του συνόλου της σχετικής δαπάνης. 

στ) Για διάφορα άλλα έξοδα και απρόβλεπτα αναγκαία 
για την εκτέλεση του έργου έως 5% του συνολικού προϋ¬ 
πολογισμού και από 30% - 60% της σχετικής δαπάνης. 

ζ) Για τόκους δανείου που συνάπτεται με χρηματοπι¬ 
στωτικό οργανισμό για ανάπτυξη ερευνητικού εργαστη¬ 
ρίου και εκτέλεση ερευνητικού έργου μέχρι 100%. 

Η πρόσληψη και απασχόληση νέου προσωπικού (εδά¬ 
φιο 1 α ανωτέρω) υπάγεται στο εδάφιο 3β του παρόντος 
άρθρου. 

4. Το είδος και η ροή της χρηματοδότησης κάθε ερευ¬ 
νητικού έργου ή προγράμματος θα καθορίζεται στην αντί¬ 
στοιχη προκήρυξη. 

α) Στην περίπτωση της πρόσληψης και απασχόλησης 
νέου προσωπικού η χρηματοδότηση καταβάλλεται ανά 
εξάμηνο, με την υποβολή ακριβούς αντιγράφου της μι- 
σθολογικής κατάστασης των απασχολουμένων, των απο¬ 
λύσεων και προσλήψεων που πραγματοποίησε η επιχεί¬ 
ρηση. 

β) Στην περίπτωση έργου από επιχείρηση που λειτουρ¬ 
γεί επί 5 έτη τουλάχιστον, για την καταβολή της συμμετο¬ 
χής της ΓΓΕΤ απαιτείται να υποβληθεί προηγουμένως 
από το χρηματοδοτούμενο στην ΓΓΕΤ εγγυητική επιστο¬ 
λή, ίση προς το 20% της συνολικής χρηματοδότησης της 
ΓΓΕΤ. Η εγγυητική επιστολή καταπίπτει υπέρ του Δημοσί¬ 
ου σε περίπτωση παράβασης των όρων του παρόντος και 
της οικείας απόφασης χρηματοδότησης του Υπουργού 
Ανάπτυξης ή σε περίπτωση μη καλής εκτέλεσηςτου ερευ¬ 
νητικού έργου γενικώς. Η εγγυητική επιστολή επιστρέφε- 
ται μετά την αρμοδίως διαπιστούμενη καλή εκτέλεση και 
περάτωση του έργου. Οι σχετικές πληρωμές χρηματοδό¬ 
τησης μπορεί να γίνονται μέσω του ειδικού λογαριασμού 
της ΓΓΕΤ. 

Υ) Αν Π χρηματοδοτούμενη επιχείρηση έχει διάρκεια 
λειτουργίας μικρότερη των 5 ετών η εγγυητική επιστολή 
περιορίζεται στο 5% της χρηματοδότησης της ΓΓΕΤ. Δεν 
μπορούν να ενταχθούν σ’ αυτή την κατηγορία επιχειρή¬ 
σεις στο κεφάλαιο των οποίων συμμετέχει με ποσοστό 
τουλάχιστον 50% άλλη επιχείρηση ηλικίας μεγαλύτερης 
των 5 ετών. 

Άρθρο 3 

Αξιολόγηση προτάσεων - Κριτήρια 

1) Τα αιτήματα χρηματοδότησης για πρόσληψη και 
απασχόληση νέου προσωπικού αξιολογούνται με βάση 
δείκτες που καταρτίζονται από τη ΓΓΕΤ και ανακοινώνο¬ 
νται στους ενδιαφερομένους κάθε έτος. Τα αιτήματα για 
χρηματοδότηση επιτοκίου δανείων (άρθρο 2 παρ. 3ζ) 
αξιολογούνται επίσης με τον ίδιο τρόπο. 


2) Οι υποβαλλόμενες προτάσεις αξιολογούνται από Επι¬ 
τροπές, τα μέλη των οποίων ορίζονται από τον Υπουργό Ανά¬ 
πτυξης, σύμφωνα με το άρθρο 5, παράγρ. 6 του Ν. 1514/ 
1985 και που θα πρέπει να διαθέτουν βιομηχανική πείρα. 

Στην Επιτροπή συμμετέχει ένας τουλάχιστον εκπρόσω¬ 
πος του Συνδέσμου Ελληνικών Βιομηχανιών, ή της Ένω¬ 
σης Εμπορικών και Βιομηχανικών Επιμελητηρίων, χωρίς 
ψήφο. Γ ια την αντιμετώπιση εξειδικευμένων θεμάτων η 
Επιτροπή μπορεί να χρησιμοποιεί εμπειρογνώμονες που 
συντάσσουν σχετική ειδική έκθεση αξιολόγησης και οι 
οποίοι καλούμενοι από την Επιτροπή μπορούν να συμμε¬ 
τέχουν σ’ αυτή χωρίς ψήφο. 

Στην επιτροπή μπορεί να εισηγείται σχετικά με την αρ¬ 
τιότητα της πρότασης, στέλεχος της ΓΓΕΤ ή εξωτερικός 
εμπειρογνώμονας που ορίζεται από τον Γενικό Γραμμα¬ 
τέα Έρευνας και Τεχνολογίας. 

3. Γ ια την αξιολόγηση των προτάσεων και στις δύο πε¬ 
ριπτώσεις (α) και (β), (όπως αυτές αναφέρονται στο άρ¬ 
θρο 2 παρ. 1), λαμβάνονται υπόψη : 

α) Η εναρμόνιση της πρότασης με τους στόχους της 
προκήρυξης ως αναγκαία προϋπόθεση για τηνπαραπέρα 
εξέτασή της. 

β) Η σοβαρότητα και η αξιοπιστία της επιχείρησης, που 
προτείνει το έργο και η ικανότητά της να το υποστηρίζει 
διοικητικά και οργανωτικά. 

Επιπλέον στην περίπτωση 1 (β) του άρθρου 2 θα λαμβά- 
νονται υπόψη: 

- Η ικανότητα της επιχείρησης να αξιοποιήσειτα αποτε¬ 
λέσματα της έρευνας. 

- Η δυνατότητα εκτέλεσηςτου έργου, η πείρα και ικανό¬ 
τητα της ομάδας που θα απασχοληθεί σ’ αυτό. 

- Η τεχνολογική, παραγωγική και εμπορική σπουδαιότη- 
τατου έργου, σε σχέση με το κόστος του. 

Αν η χρηματοδότηση αφορά τόκους τραπεζικού δανεί¬ 
ου, λαμβάνεται υπόψη σχετική βεβαίωση τραπεζικού λο¬ 
γαριασμού 

4. Τα μέλη της Επιτροπής και οι εμπειρογνώμονες δε¬ 
σμεύονται ενυπόγραφα για τη διαφύλαξη του βιομηχανι¬ 
κού απορρήτου των προτάσεων. Σε περίπτωση διαρροής 
πληροφοριών από μέλη της πιο πάνω Επιτροπής ή εμπει¬ 
ρογνώμονα αυτής, πέραν της οποιοσδήποτε κατά νόμο 
αστικής ή ποινικής ευθύνης αυτών, απαγορεύεται η χρη¬ 
σιμοποίηση τους καθ’ οιονδήποτε τρόπο και μορφή από 
τη ΓΓΕΤ και τους εποπτευόμενους από αυτή ερευνητι¬ 
κούς φορείς. Την ίδια υποχρέωση και ευθύνη για τη δια¬ 
φύλαξη του βιομηχανικού απορρήτου των προτάσεων 
έχουν και όλα τα στελέχη και οι υπάλληλοι της ΓΓΕΤ που 
από τη φύση της υπηρεσίας τους μπορεί να λάβουν γνώ¬ 
ση του περιεχομένου των προτάσεων. 

5. Πληροφορίες σχετικά με τις υποβληθείσες προτάσεις 
και τα χρηματοδοτούμενα έργα μπορεί να κοινοποιηθούν ή 
δημοσιευθούν μόνο μετά από γραπτή συνεννόηση της 
ΓΓΕΤ καιτης επιχείρησης. Η ΓΓΕΤ μπορεί να δημοσιεύει μο- 
νομερώς συνοπτικά συγκεντρωτικά στατιστικά στοιχεία για 
τις υποβαλλόμενες προτάσεις και τα εκτελούμενα έργα, 
αναφέροντας τον τίτλο του έργου, το ύψος της χρηματο¬ 
δότησης και το όνομα ή επωνυμία του χρηματοδοτούμενου. 

Άρθρο 4 

Απόφαση Χρηματοδότησης 

1. Η απόφαση για τη χρηματοδότηση α) πρόσληψης 
απασχόλησης ερευνητικού προσωπικού, β) ερευνητι- 




3384 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


κού έργου σε βιομηχανική ή άλλη παραγωγική μονάδα 
και γ) επιδότησης επιτοκίου, υπογράφεται από τον 
Υπουργό Ανάπτυξης και τον Υπουργό που έχει την επο- 
πτείατης αντίστοιχης παραγωγικής μονάδας. 

(Α) Στην απόφαση για χρηματοδότηση πρόσληψης και 
απασχόλησης ερευνητικού προσωπικού θα ορίζονται το 
αντικείμενο της απασχόλησης, η χρονική διάρκεια, οι ει¬ 
δικότητες και τα πλήρη στοιχεία ταυτότητας του προσω¬ 
πικού που θα απασχοληθεί και το ποσό χρηματοδότησης 
του εργατικού κόστους ανά δημιουργούμενη θέση εργα¬ 
σίας. 

(Β) Στην απόφαση ερευνητικού έργου θα ορίζονται το 
αντικείμενο του ερευνητικού έργου, η χρονική διάρκειά 
του, ο προϋπολογισμός, τα στάδια εκτέλεσης αυτού, τα 
παραδοτέα και η σύνθεση του προσωπικού, που θα το 
εκτελέσει (το κυρίως ερευνητικό προσωπικό αναφέρεται 
ονομαστικά, ή σε περίπτωση αδυναμίας, αναφέρονται οι 
ειδικότητες με τα αντίστοιχα απαιτούμενα τυπικά προσό¬ 
ντα και εμπειρία), το συνολικό ύψος της επιχορήγησης 
της ΓΓΕΤ προς το χρηματοδοτούμενο για την εκτέλεση 
του έργου, οι ετήσιες δόσεις καταβολής των ποσών συμ¬ 
μετοχής, το ύψος της απαιτούμενης εγγυητικής επιστο¬ 
λής, εφ’ όσον χρειάζεται, και κάθε άλλη αναγκαία σχετική 
λεπτομέρεια. (Γ) Στην επιδότηση επιτοκίου η απόφαση 
αναφέρει τη σχετική απόφαση δανειοδότησης από χρη¬ 
ματοπιστωτικό οργανισμό, το σκοπό του δανείου, τη 
διάρκεια του δανείου και το ύψος των τόκων που επιχο¬ 
ρηγούνται από την ΓΓΕΤ. 

2. Ο χρηματοδοτούμενος μπορεί να αναθέτει την εκτέ¬ 
λεση τμήματος του έργου σε ερευνητικό κέντρο, Α.Ε.Ι., 
Τ.Ε.Ι. ή άλλη εξειδικευμένη επιχείρηση ή να χρησιμοποιεί 
τις υπηρεσίες αυτών, εφόσον αυτό έχει προβλεφθεί στην 
πρόταση και έχει εγκριθεί από την ΓΓΕΤ. 

3. Η ΓΓΕΤ βαρύνεται μόνο για τις δαπάνες και τα ορι¬ 
σμένα ποσά που ρητώς αναφέρονται στη σχετική απόφα¬ 
ση χρηματοδότησης και δεν υποχρεούται για καμία άλλη 
δαπάνη που προκαλείται κατά την εκτέλεση του έργου. 
Γιατις επιπλέον τυχόν δαπάνες ευθύνεται αποκλειστικώς 
ο χρηματοδοτούμενος που είναι και ο εργοδότης του 
εκτελούμενου έργου. 

4. Αν ο χρηματοδοτούμενος έχει εκτελέσει πληρωμές, 
αποδεδειγμένα για το έργο, μετά την ημερομηνία υποβο¬ 
λής της πρότασης, αυτές ή μέρος τους μπορεί να περιλη- 
φθούν στη χρηματοδότηση εφόσον η πρόταση εγκριθεί 
από τον Υπουργό Ανάπτυξης και η έγκριση αυτή αναφέ- 
ρεται σ’ αυτές τις πληρωμές. 

5. Οι επιχορηγήσεις της ΓΓΕΤ καταβάλλονται με την κα¬ 
τάθεση των αντίστοιχων ποσών στον Τραπεζικό Λογαρια¬ 
σμό, που ο χρηματοδοτούμενος έχει δηλώσει στη ΓΓΕΤ. 
Για την καταβολή επόμενης τυχόν δόσης, ο χρηματοδο¬ 
τούμενος πρέπει να έχει υποβάλει εκθέσεις προόδου για 
την επιστημονική και τεχνολογική εξέλιξη εκτέλεσης του 
έργου και να δικαιολογεί την εκτέλεση του προϋπολογι¬ 
σμού όπως αυτός προβλέπεται στη σχετική απόφαση 
χρηματοδότησης. 

Άρθρο 5 

Διακοπή χρηματοδότησης - Επιστροφές 

1. Η ΓΓΕΤ μπορεί να διακόψει τη χρηματοδότηση της 
επιχείρησης με αιτιολογημένη απόφαση του Γενικού 
Γραμματέα Έρευνας και Τεχνολογίας, όταν, ύστερα από 
έλεγχο του περιεχομένου της έκθεσης προόδου εκτέλε¬ 


σης του έργου ή από διαχειριστικό - οικονομικό έλεγχο 
διαπιστωθούν σοβαρές παραβάσεις των όρων της από¬ 
φασης και του παρόντος Προεδρικού Διατάγματος, ή έλ¬ 
λειψη ορατής προόδου στην εκτέλεση του έργου ή από¬ 
κλιση από το σκοπό για τον οποίο εγκρίθηκε η χρηματο¬ 
δότηση του έργου, μη τήρηση ξεχωριστών λογαριασμών 
για το εκτελούμενο έργο ή όταν αποδεικνύονται διαχειρι¬ 
στικές ατασθαλίες στη διαχείριση των κονδυλίων του έρ¬ 
γου, ή απασχόληση του προσωπικού σε εργασίες άσχε¬ 
τες προς την απόφαση χρηματοδότησης. Η πιο πάνω δια¬ 
κοπή της χρηματοδότησης δεν γεννά κανένα δικαίωμα 
έναντι του Δημοσίου οποιοσδήποτε φύσης για το χρημα¬ 
τοδοτούμενο και για το προσωπικό που αυτός απασχολεί. 

2. Αν κατά την περάτωση του έργου διαπιστωθούν σο¬ 
βαρές παραβάσεις των όρων της απόφασης χρηματοδό¬ 
τησης ή της χρηματοδοτούμενης απασχόλησης, διαχειρι¬ 
στικές ατασθαλίες, μη τήρηση ξεχωριστών λογαριασμών 
για το εκτελούμενο έργο, ή σημαντική απομάκρυνση από 
το σκοπό για τον οποίο εγκρίθηκε η χρηματοδότηση, μπο¬ 
ρεί με απόφαση του Γ ενικού Γ ραμματέα Έρευνας και Τε¬ 
χνολογίας να ζητηθεί η επιστροφή όλων ή μέρους των 
τμηματικών καταβολών. Με όμοια απόφαση μπορεί να ζη¬ 
τηθεί επίσης η επιστροφή όλων ή μέρους των τμηματικών 
καταβολών και σε περίπτωση διακοπής της χρηματοδότη¬ 
σης σύμφωνα με την προηγούμενη παράγραφο 1. 

3. Πριν από την έκδοση των αποφάσεων που προβλέ- 
πονται στις παραγράφους 1 και 2 του παρόντος άρθρου, 
ο χρηματοδοτούμενος καλείται εγγράφως να παράσχει 
εξηγήσεις για τις παραβάσεις του, μέσα σε 30 ημέρες. 

4. Απαιτήσεις της ΓΓΕΤ που γεννώνται οπό την εφαρμο¬ 
γή του παρόντος και τις αποφάσεις χρηματοδότησης, ει- 
σπράττονται σύμφωνα με τις διατάξεις του Κώδικα Εί¬ 
σπραξης Δημοσίων Εσόδων. 

Άρθρο 6 

Διαχειριστικός - Οικονομικός Έλεγχος 

1. Η ΓΓΕΤ έχει δικαίωμα να ενεργεί οποτεδήποτε έλεγ¬ 
χο στο χρηματοδοτούμενο για την διαχείριση των κονδυ¬ 
λίων που έχει διαθέσει σε όλα τα στάδια της εκτέλεσης 
οποιουδήποτε έργου. Ο χρηματοδοτούμενος για εκτέλε¬ 
ση έργου τηρεί απαραίτητα ξεχωριστό λογαριασμό στα 
λογιστικά βιβλία του για τις δαπάνες του έργου. Στην πε¬ 
ρίπτωση που δεν έχει υποχρέωση τήρησης λογιστικών βι¬ 
βλίων από τη φορολογική νομοθεσία, ο χρηματοδοτού¬ 
μενος είναι υποχρεωμένος να τηρεί ιδιαίτερο βιβλίο, όπου 
θα καταχωρούνται οι δαπάνες για το ερευνητικό έργο. Ο 
λογαριασμός αυτός ή το βιβλίο είναι πάντοτε στην άμεση, 
πλήρη και ακώλυτη διάθεση της Γενικής Γραμματείας 
Έρευνας και Τεχνολογίας για έλεγχο. 

2. Μεταφορά των επιμέρους κονδυλίων του προϋπολο¬ 
γισμού του έργου κάθε κατηγορίας δαπανών, όπως και 
μεταφορά αυτών από κατηγορία σε κατηγορία, επιτρέπε¬ 
ται σε εξαιρετικές περιπτώσεις μετά από αιτιολογημένη 
γραπτή αίτηση του χρηματοδοτούμενου και έγκριση αυ¬ 
τής από τη ΓΓΕΤ, υπό την προϋπόθεση ότι η μεταφορά 
αυτή δεν αυξάνει ούτε μειώνει καμιά από τις παραπάνω 
κατηγορίες δαπανών περισσότερο από 20%. 

3. Σε περίπτωση που το έργο χρηματοδοτείται και από 
τρίτη πηγή, ο χρηματοδοτούμενος είναι υποχρεωμένος 
νατό δηλώσει στη ΓΓΕΤ με κάθε λεπτομέρεια, ώστε να λη- 
φθεί υπόψη κατά τον υπολογισμό της χρηματοδότησης 
από τη ΓΓΕΤ. 

4. Κονδύλια της ΓΓΕΤ, που δεν έχουν χρησιμοποιηθεί, ή 
ποσό που σύμφωνα με το προηγούμενο άρθρο, είναι 
απαιτητό ως επιστροφή, επιστρέφονται σ’ αυτή, εφαρμο¬ 
ζόμενων για την είσπραξη τους των διατάξεων του Κώδι¬ 
κα Είσπραξης Δημοσίων Εσόδων. 

Άρθρο 7 

Παρακολούθηση του έργου - Εκθέσεις Προόδου - 
Τελική Έκθεση 

1. Ο χρηματοδοτούμενος για εκτέλεση έργου υποχρε- 
ούται να υποβάλει στη Γενική Γραμματεία Έρευνας και 
Τεχνολογίας (ΓΓΕΤ) εκθέσεις προόδου όπως προβλέπε- 
ται στην εκάστοτε προκήρυξη. Η Γενική Γραμματεία 
Έρευνας και Τεχνολογίας (ΓΓΕΤ), σε περίπτωση καθυ¬ 
στέρησης υποβολής της έκθεσης προόδου πλέον των 
δύο μηνών από το τέλος της περιόδου στην οποία αφορά, 
μπορεί να διακόπτει τη χρηματοδότηση. Η έκθεση προό¬ 
δου του έργου πρέπει να περιέχει με σαφήνεια : 

α) Στοιχεία για την πρόοδο του έργου - παραδοτέα, σε 
σχέση με το χρονοδιάγραμμα που έχει καταρτισθεί και 
περιέχεται στην απόφαση χρηματοδότησης, καθώς και 
τις προοπτικές για τα επόμενα στάδια. 

β) Τα προβλήματα που συναντά η ερευνητική ομάδα 
στην εκτέλεση του έργου και τις λύσεις που δόθηκαν ή 
προτείνονται. 

γ) Τα επιστημονικά επιτεύγματα του έργου και να ανα- 
φέρεται η σκοπιμότητα κατοχύρωσης αυτών με δίπλωμα 
ευρεσιτεχνίας, στην Ελλάδα ή και στο εξωτερικό. 

δ) Αναλυτικό πίνακα δαπανών, όπου εμφανίζονται κατά 
κατηγορία οι δαπάνες που έγιναν για την υλοποίηση του 
έργου, ο ρυθμός ανάλωσης του προϋπολογισμού του έρ¬ 
γου κατά το χρονικό διάστημα στο οποίο αφορά η έκθεση 
προόδου και τα αποτελέσματα της οικονομικής διαχείρι¬ 
σης του έργου. 

ε) Και κάθε άλλο ειδικότερο σχετικό στοιχείο που εγ- 
γράφως θα ζητείται από τη Γ ενική Γ ραμματεία Έρευνας 
και Τεχνολογίας (ΓΓΕΤ). 

2. Μέσα σε δύο μήνες από τη λήξη του έργου ο χρημα¬ 
τοδοτούμενος είναι υποχρεωμένος να υποβάλει τελική 
έκθεση, που περιλαμβάνει τον επιστημονικό και οικονομι¬ 
κό απολογισμό του έργου. Η τελική έκθεση πρέπει να πε¬ 
ριέχει όσα στοιχεία και η έκθεση προόδου και να καλύπτει 
το συνολικό χρόνο εκτέλεσης του έργου. 

Επιπλέον αυτή πρέπει να περιέχει στοιχεία για το βαθμό 
επιτυχίας του έργου σε σχέση με τον αρχικό στόχο του και 
προτάσεις για την περαιτέρω αξιοποίηση των αποτελε¬ 
σμάτων. 

3. Οι εκθέσεις προόδου και η τελική έκθεση είναι απόρ¬ 
ρητες. Σ’ αυτές μπορεί να καθορίζονται με ακρίβεια τα 
στοιχεία που μπορούν να δημοσιευθούν. 

4. Με αποφάσεις του Γενικού Γραμματέα Έρευνας και Τε¬ 
χνολογίας του Υπουργείου Ανάπτυξης μπορεί να ορίζονται 
από ένα ως τρία πρόσωπα ως εισηγητές για την παρακο¬ 
λούθηση της εκτέλεσης και την αξιολόγηση των αποτελε¬ 
σμάτων ενός ή περισσότερων έργων και τη διαπίστωση της 
επίτευξης του επιστημονικού και τεχνολογικού σκοπού 
τους, σύμφωνα με τις διατάξεις του Π.Δ. αυτού και τους 
όρουςτης απόφασης χρηματοδότησης. Οιεισηγητές έχουν 
ειδικότητα και πείρα ανάλογη προς το περιεχόμενο των έρ- 
γωνπου θα αξιολογήσουν. Μετην ίδια ή άλλη απόφαση μπο¬ 
ρεί να ορίζεται κατά περίπτωση και εξωτερικός εμπειρογνώ¬ 
μονας ειδικός στο αντικείμενο του αξιολογούμενου έργου. 


5. Οι οριζόμενοι εισηγητές στην παράγραφο 4 του πα¬ 
ρόντος άρθρου υποβάλλουν στη Γενική Γραμματεία 
Έρευνας και Τεχνολογίας (ΓΓΕΤ) έκθεση σχετικά μετην 
πρόοδο του έργου πριν από την καταβολή της β' δόσης 
και στο τέλος του έργου. Αν οι οριζόμενοι εισηγητές είναι 
περισσότεροι από ένας, στις υποβαλλόμενες στη Γενική 
Γραμματεία Έρευνας και Τεχνολογίας (ΓΓΕΤ) εκθέσεις 
αναφέρονται και τυχόν διατυπωθείσες διαφορετικές γνώ¬ 
μες. Εφ’ όσον διαπιστωθεί από τη Γ ενική Γ ραμματεία 
Έρευνας και Τεχνολογίας (ΓΓΕΤ) η καλή εκτέλεση του έρ¬ 
γου επιστρέφεται στον χρηματοδοτούμενο η εγγυητική 
επιστολή. Σε αντίθετη περίπτωση ακολουθείται η διαδι¬ 
κασία του άρθρου 5 του Π.Δ αυτού. Η διαπίστωση αυτή 
πρέπει να γίνει το αργότερο εντός δυο μηνών από την 
υποβολή του πλήρους φακέλου από τον χρηματοδότηθέ- 
ντα. Αν η προθεσμία αυτή παρέλθει άπρακτη η εγγυητική 
επιστολή επιστρέφεται αυτοδικαίως. 

6. Η αρμόδια υπηρεσία της Γ ενικής Γ ραμματείας Έρευ¬ 
νας και Τεχνολογίας (ΓΓΕΤ), μπορεί κατά την πρόοδο 
εκτέλεσης του έργου, να ζητεί την υποβολή, μέσα σε εύ¬ 
λογη προθεσμία, εκθέσεων σχετικά με την πρόοδο του 
έργου, κάθε άλλη πληροφορία, καθώς και την υποβολή 
φωτοτυπιών των παραστατικών για τις δαπάνες του έρ¬ 
γου. Η παράλειψη υποβολής θεωρείται παράβαση των 
όρων της απόφασης και συνεπάγεται κατάπτωση της εγ¬ 
γυητικής επιστολής, χωρίς να αποκλείεται και η αναζήτη¬ 
ση των καταβληθέντων. 

7. Η για οποιοδήποτε λόγο διακοπή της χρηματοδότη¬ 
σης σύμφωνα με το άρθρο 5 του παρόντος ως και η μη 
εμπρόθεσμη υποβολή της τελικής έκθεσης από τον χρη¬ 
ματοδοτούμενο συνεπάγονται την άμεση και αυτοδίκαιη 
κατάπτωση της εγγυητικής επιστολής και την είσπραξη 
του ποσού αυτής σύμφωνα με τις διατάξεις του Κώδικα εί¬ 
σπραξης Δημοσίων Εσόδων». 

Άρθρο 8 

Παράταση χρόνου εκτέλεσης του έργου 

Ο χρηματοδοτούμενος μπορεί να ζητήσει για μια μόνο 
φορά από τη ΓΓΕΤ να εγκρίνει την παράταση του χρόνου 
εκτέλεσης του έργου, που όμως σε καμιά περίπτωση δεν 
μπορεί να υπερβαίνει το 1/3 της αρχικής διάρκειάς του, 
εφόσον, η παράταση αυτή δεν συνεπάγεται αύξηση του 
προϋπολογισμού. Η αίτηση πρέπει να συνοδεύεται από 
επιστημονική και οικονομική έκθεση για την πρόοδο του 
έργου, στην οποία πρέπει να αιτιολογείται η αιτουμένη 
παράταση. Η σχετική έγκριση παρέχεται με απόφαση 
του Γενικού Γραμματέα Έρευνας και Τεχνολογίας. Πα¬ 
ράταση για απασχόληση προσωπικού είναι δυνατή μέ¬ 
χρι να συμπληρωθούν 36 μήνες από την έναρξη αυτής. 
Δεν είναι δυνατόν να χρηματοδοτηθεί η απασχόληση 
του ίδιου ατόμου στην ίδια επιχείρηση ή άλλη συγγενή 
(με συμμετοχή στο κεφάλαιο μεγαλύτερη του 50%) πριν 
παρέλθουν 12 μήνες από τη λήξη της προηγούμενης 
τριετίας. 

Άρθρο 9 
Εξοπλισμός 

Για κάθε είδους εξοπλισμό, του οποίου η προμήθεια 
έγινε για το έργο με κονδύλια της ΓΓΕΤ, όπως προβλέπε- 
ται στην απόφαση χρηματοδότησης, ο χρηματοδοτού¬ 
μενος βαρύνεται με τη φύλαξη και τη συντήρησή του σε 
καλή κατάσταση καθ’ όλη τη διάρκειατου έργου. Μετά τη 

διαπίστωση της περάτωσηςτου έργου το κάθε είδος εξο¬ 
πλισμού περιέρχεται στο χρηματοδοτούμενο, εκτός αν, 
με σχετική απόφαση του Υπουργού Ανάπτυξης, που πρέ¬ 
πει να εκδίδεται μέσα σε ανατρεπτική προθεσμία τριών 
μηνών, ζητείται η επιστροφή στη ΓΓΕΤ του αναλογού- 
ντος εξοπλισμού, ολικώς ή μερικώς, στο ποσοστό χρη¬ 
ματοδότησης αυτού. Η επιστροφή του εξοπλισμού γίνε¬ 
ται με πρωτόκολλο παράδοσης και παραλαβής μέσα σε 
ένα μήνα από την κοινοποίηση της παραπάνω απόφασης 
του Υπουργού. Στην περίπτωση αυτή η ΓΓΕΤ δικαιούται 
να απαιτήσει την αποκατάσταση τυχόν ζημιών, που προ- 
κλήθηκαν στον εξοπλισμό αυτό από υπαιτιότητα του 
χρηματοδοτούμενου. Η εκτίμηση της υπαιτιότητας και 
του μεγέθους των ζημιών γίνεται από τη ΓΓΕΤ, η δε απο¬ 
κατάσταση περιορίζεται στην τρέχουσα αξία του εξοπλι¬ 
σμού αυτού, δηλαδή το πραγματικό κόστος αγοράς, μεί- 
οντο ποσοστό απόσβεσης που προβλέπεται από τον Κώ¬ 
δικα Βιβλίων και Στοιχείων γι’ αυτό το είδος του 
εξοπλισμού. Εξοπλισμός που αποκτήθηκε με τραπεζικό 
δάνειο, οι τόκοι του οποίου χρηματοδοτήθηκαν από τη 
ΓΓΕΤ, δεν περιλαμβάνεται στις ρυθμίσεις αυτού του άρ¬ 
θρου. 

Άρθρο 10 

Εφευρέσεις - Διπλώματα Ευρεσιτεχνίας 

1. Η ΓΓΕΤ παρέχει το δικαίωμα στον χρηματοδοτούμε¬ 
νο για εκτέλεση έργου να κατοχυρώσει στην Ελλάδα ή και 
στο εξωτερικό εφεύρεση, που προήλθε από το ερευνητι¬ 
κό έργο. Οι δαπάνες για την προστασία της πνευματικής 
ιδιοκτησίας μπορεί να περιληφθούν στον προϋπολογισμό 
του έργου. 

2. Ο χρηματοδοτούμενος διατηρεί το δικαίωμα χρησι¬ 
μοποίησης της εφεύρεσης του για δική του χρήση. Στην 
περίπτωση που αυτός δεν χρησιμοποιεί για οποιοδήποτε 
λόγο την εφεύρεσή του αυτή, η ΓΓΕΤ επιφυλάσσεται για 
την εφαρμογή της σχετικής νομοθεσίας περί αδειών εκ¬ 
μετάλλευσης διπλωμάτων ευρεσιτεχνίας, χωρίς υποχρέ¬ 
ωση καταβολής δικαιωμάτων (ΓογαΙΙίβε) στο χρηματοδο¬ 
τούμενο. 

Άρθρο 11 

Δημοσίευση και αξιοποίηση αποτελεσμάτων. 

1. Στις δημοσιεύσεις που γίνονται και περιέχουν προκα¬ 
ταρκτικά, μερικά ή τελικά αποτελέσματα του ερευνητικού 
έργου, που χρηματοδοτήθηκε από τη ΓΓΕΤ, πρέπει να 
μνημονεύεται ότι η Γενική Γραμματεία Έρευνας και Τε¬ 
χνολογίας χρηματοδότησε μέρος ή ολόκληρο το ερευνη¬ 
τικό έργο. 

2. Μέσα σε έξι μήνες από τη λήξη του έργου ο χρημα¬ 
τοδοτούμενος υποχρεούται να δηλώσει στη ΓΓΕΤ τον 
τρόπο με τον οποίο πρόκειται να χρησιμοποιήσει τα απο¬ 
τελέσματα αυτού. Σε περίπτωση μη εμπρόθεσμης υπο¬ 
βολής της παραπάνω δήλωσης, το Δημόσιο μπορεί να 
αξιοποιεί ή να εκμεταλλεύεται το ίδιο ή μέσω τρίτων, το 
αποτελέσματα αυτά ελεύθερα. Η δήλωση καταχωρείται 
στο αρχείο της ΓΓΕΤ καιλαμβάνεται υπόψη κατά την αξιο¬ 
λόγηση τυχόν επόμενης πρότασης της εταιρείας για χρη¬ 
ματοδότηση. 

3. Ο χρηματοδοτούμενος που υπέβαλε εμπρόθεσμα 
την πιο πάνω δήλωση οφείλει να αξιοποιήσει τα προκύ- 
ψαντα αποτελέσματα μέσα σε 4 έτη από την υποβολή της 
δήλωσής του. Με την παρέλευση των 4 ετών χωρίς αξιο¬ 


ποίηση των αποτελεσμάτων από τον χρηματοδοτούμενο, 
το Δημόσιο μπορεί να χρησιμοποιεί και να εκμεταλλεύε¬ 
ται τα αποτελέσματα αυτά ελεύθερα. 

Άρθρο 12 

Οι διατάξεις των Π.Δ. 558/85 και 434/88 καταργούνται. 
Στον Υπουργό Ανάπτυξης αναθέτουμε τη Δημοσίευση και 
εκτέλεση του παρόντος διατάγματος. 

Αθήνα, 6 Οκτωβρίου 2000 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΑΝΑΠΤΥΞΗΣ 

ΝΙΚΟΛΑΟΣ ΧΡΙΣΤΟΔΟΥΛΑΚΗΣ 


ΠΡΟΕΔΡΙΚΟ ΔΙΑΤΑΓΜΑ ΥΠ’ΑΡΙΘ. 275 
Τροποποίηση διατάξεων του Π.Δ. 226/1993 «Οργάνω¬ 
ση του Ελληνικού Οργανισμού Γάλακτος (ΕΛ.Ο.Γ.)» 
(Α' 92). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Τηςπαρ. 3του άρθρου 94 του ν.2127/1993 «Εναρμό¬ 
νιση προς το κοινοτικό δίκαιο του φορολογικού καθεστώ¬ 
τος των πετρελαιοειδών προϊόντων, αλκοόλης και αλκοο- 
λούχων ποτών και βιομηχανοποιημένων καπνών και άλλες 
διατάξεις» (Α'48). 

β). Της παρ. 3 του άρθρου 28 του ν.2637/1998 «Σύστα¬ 
ση Οργανισμού Πιστοποίησης Λογαριασμών, Οργανι¬ 
σμού Πληρωμών και Ελέγχου Κοινοτικών Ενισχύσεων 
Προσανατολισμού και Εγγυήσεων, Οργανισμού Πιστο¬ 
ποίησης και Επίβλεψης Γεωργικών Προϊόντων, Γενικών 
Διευθύνσεων και θέσεων προσωπικού στο Υπουργείο Γε- 
ωργίας και «Εταιρείας Αξιοποίησης Αγροτικής Γης ΑΈ.» 
και άλλες διατάξεις» (Α' 200), όπως αντικαταστάθηκε με 
την παρ. 16 του άρθρου 4 του Ν. 2732/1999 «Διεπαγγελ- 
ματικές Οργανώσεις και ρύθμιση θεμάτων αρμοδιότητας 
Υπουργείου Γεωργίας» (Α 154). 

γ) Του άρθρου 29Ατου ν. 1558/1985 «Κυβέρνηση και κυ¬ 
βερνητικά όργανα» (Α' 137), όπως αυτό προστέθηκε με το 
άρθρο 27του Ν. 2081/1992 «Ρύθμιση του θεσμού των Επι¬ 
μελητηρίων, τροποποίηση διατάξεων του Ν. 1712/1987 
για τον εκσυγχρονισμό των επαγγελματικών οργανώσε¬ 
ων των εμπόρων, βιοτεχνών και λοιπών επαγγελματιών 
και άλλες διατάξεις» (Α'154) και τροποποιήθηκε με τηνπε- 
ρίπτ. α της παρ. 2του άρθρου 1 του Ν. 2469/1997 «Περιο¬ 
ρισμός και βελτίωση της αποτελεσματικότητας των κρα¬ 
τικών δαπανών και άλλες διατάξεις» (Α' 38). 

2. Την 1039386/441/Α0006/21-4-2000 απόφαση του 
Πρωθυπουργού και του Υπουργού Οικονομικών «Ανάθε¬ 
ση αρμοδιοτήτων Υπουργού Οικονομικών στους Υφυ¬ 
πουργούς Οικονομικών» (Β'571). 

3. ΤηνΔΙΔΚ/Φ. 1/2/11187/12-5-2000 απόφαση του Πρω¬ 
θυπουργού και της Υπουργού Εσωτερικών, Δημόσιας Δι¬ 
οίκησης και Αποκέντρωσης «Ανάθεση αρμοδιοτήτων 
στους Υφυπουργούς Εσωτερικών, Δημοσίας Διοίκησης 
και Αποκέντρωσης» (Β' 630). 

4. Το γεγονός ότι από τις διατάξεις του παρόντος δια¬ 
τάγματος προκαλείται νέα δαπάνη σε βάρος του προϋ¬ 
πολογισμού του Ελληνικού Οργανισμού Γάλακτος ύψους 
1.000.000 δραχμών ετησίως, η οποία θα καλυφθεί από τα 
έσοδα του ΕΛ.Ο.Γ. που θα προκόψουν από την ανταπο¬ 
δοτική εισφορά που προβλέπεται από την παρ. 7 του άρ¬ 
θρου 94 του Ν. 2127/1993, όπως αντικαταστάθηκε με την 
παρ. 2του άρθρου 3του Ν. 2332/1995 «Μητρώο Αγροτών 
και Αγροτικών Εκμεταλλεύσεων και άλλες διατάξεις» (Α' 
181). 

5. Τις 128/2000 και 331/2000 γνωμοδοτήσεις του Συμ¬ 
βουλίου της Επικράτειας, με πρόταση του Υπουργού Γε- 
ωργίας και των Υφυπουργών Εσωτερικών, Δημόσιας Δι¬ 
οίκησης και Αποκέντρωσης και Οικονομικών, αποφασί¬ 
ζουμε: 

Άρθρο μόνο 

Το άρθρο 5 του Π.Δ. 226/1993, όπως αντικαταστάθηκε 
με το άρθρο μόνο του π.δ. 132/1995 «Τροποποίηση του 
π.δ.226/1993 «Οργάνωση του Ελληνικού Οργανισμού Γ ά¬ 
λακτος (ΕΛ.Ο.Γ.)» (Α 81), αντικαθίσταται ως εξής: 

« Άρθρο 5 
Σύσταση θέσεων 


1. Συνιστώνται στον ΕΛ.Ο.Γ. δέκα οκτώ (18) θέσεις τα¬ 
κτικού προσωπικού που κατανέμονται κατά ειδικότητα ως 
εξής: 

α) Μία (1) θέση Γενικού Διευθυντή 
β) Εννέα (9) θέσεις ΠΕ Γεωπονικού ή Κτηνιατρικού 
γ) Δύο (2) θέσεις ΠΕ Διοικητικού- Οικονομικού 
δ) Μία (1) θέση ΤΕ Τεχνολογίας Τροφίμων 
ε) Μία (1) θέση ΤΕ Διοικητικού - Λογιστικού 
στ) Μία (1) θέση ΔΕ Διοικητικού - Λογιστικού 
ζ) Δύο (2) θέσεις ΔΕ Προσωπικού Η/Υ 
η) Μία (1) θέση ΔΕ Γραμματέων - Δακτυλογράφων Ξέ¬ 
νων Γλωσσών. 

2. Οι θέσεις του τακτικού προσωπικού του ΕΛ.Ο.Γ. κα- 
τανέμονται μεταξύ κεντρικής και περιφερειακών υπηρε¬ 
σιών ως εξής: 

Κεντρική Περιφερειακές 

Υπηρεσία Υπηρεσίες 


α) Γ ενικός Διευθυντής 1 

β) ΠΕ Γεωπονικού ή Κτηνιατρικού 3 

γ) ΠΕ Διοικητικού - Οικονομικού 2 

δ) ΤΕ Τεχνολογίας Τροφίμων 1 

ε) ΤΕ Διοικητικού - Λογιστικού 1 

στ) ΔΕ Διοικητικού - Λογιστικού 1 

ζ) ΔΕ Προσωπικού Η/Υ 2 

η) ΔΕ Γ ραμματέων - Δακτυλογράφων 
Ξένων Γλωσσών 1_ 

Σύνολο θέσεων 12 


6 


6 


Στον Υπουργό Γεωργίας αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 6 Οκτωβρίου 2000 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΣΩΤΕΡΙΚΩΝ, ΔΗΜΟΣΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΛΕΩΝ. ΤΖΑΝΗΣ ΓΕΩΡ. ΔΡΥΣ 

ΓΕΩΡΓΙΑΣ 

Γ. ΑΝΩΜΕΡΙΤΗΣ 

□ 

ΑΠΟΦΑΣΕΙΣ 

(4) 

Τροποποίηση της ΠΔ/ΤΕ 2258/2.11.1993, όπως ισχύει, 
σχετικά με τον καθορισμό πλαισίου λειτουργίας και 
εποπτείας των συνεταιριστικών τραπεζών. 

ΤΡΑΠΕΖΑ ΤΗΣ ΕΛΛΑΔΟΣ 

Η ΕΠΙΤΡΟΠΗ ΤΡΑΠΕΖΙΚΩΝ ΚΑΙ ΠΙΣΤΩΤΙΚΩΝ ΘΕΜΑΤΩΝ 
(Συνεδρίαση 83/20.9.2000/Θέμα 20) 

Αφού έλαβε υπόψη: 

α) το Ν. 2076/92 «ανάληψη και άσκηση δραστηριότητας 
πιστωτικών ιδρυμάτων και άλλες συναφείς διατάξεις" και 
ειδικότερα το άρθρο 18, παράγρ. Ια, 
β) τις διατάξεις του Κεφ. Α, παράγρ. 4α, της ΠΔ/ΤΕ 
2258/2.11.93, με τις οποίες καθορίζεται ότι το συνολικό 
ύψος των αντλήσεων των συνεταιριστικών τραπεζών από 
τη διατραπεζική αγορά δραχμών και συναλλάγματος δεν 
δύναται να υπερβαίνει το 10% και 5%, αντίστοιχα, των 
ιδίων κεφαλαίων κάθε συνεταιριστικής τράπεζας, 
γ) τη σκοπιμότητα καθορισμού ενιαίου ορίου για τις 
αντλήσεις των συνεταιριστικών τραπεζών από τη διατρα¬ 
πεζική αγορά δραχμών και συναλλάγματος, αποφάσισε τα 
ακόλουθα: 

Τροποποιούνται οι διατάξεις του Κεφ. Α, παράγρ. 4α, 
της ΠΔ/ΤΕ 2258/2.11.93, ως εξής: 

Το ανώτατο όριο των αντλήσεων των συνεταιριστικών 
τραπεζών από τη διατραπεζική αγορά δραχμών και συ¬ 
ναλλάγματος δεν δύναται να υπερβαίνει συνολικά το 15% 
των ιδίων κεφαλαίων κάθε συνεταιριστικής τράπεζας. 

Οι λοιπές διατάξεις της ΠΔ/ΤΕ 2258/2.11.93, όπως ισχύ¬ 
ουν, παραμένουν αμετάβλητες. 

Από τις διατάξεις της παρούσας απόφασης δεν προκα- 
λείται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως (Τεύχος Α'). 

Ο ΠΡΟΕΔΡΟΣ ΤΑ ΜΕΛΗ Ο ΓΡΑΜΜΑΤΕΑΣ 

Αθήνα, 9 Οκτωβρίου 2000 

Ο Γραμματέας 
Σ. ΠΑΠΑΔΟΠΟΥΛΟΣ 




3388 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕ1.ΕΧ 22321 1 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: Η«ρ: νννννν.θί.ςτ 
Θ-ΓΠ3Μ: ννθβΓΠ35ΐΘΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφη Συνδρομητών Φ.Ε.Κ. και 
αποστολή Φ.Ε.Κ. 


5225 761 - 5230 841 
5225 713 - 5249 547 
5239 762 
5248 141 
5248 188 
5248 785 

5248 320 


ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Νικήτα 6-8 Τ.Κ. 185 31 
ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ -Διοικητήριο Τ.Κ. 411 10 
ΚΕΡΚΥΡΑ -Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 
Τ.Κ. 811 00 Μυτιλήνη 


(031)423 956 
4135 228 
(061) 6381 100 

(0651) 87215 
(0531) 22 858 
(041) 597449 
(0661) 89 127/89 120 
(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
δσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 


ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ· 

Β' (Υπουργικές αποφάσεις κ.λπ.) 

70.000 

» 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 

» 

15.000 

» 


1 Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

' Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

' Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

' Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

' Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

' Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

' Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































